
A. Uvod

Na sjednici Visokog sudskog i tužilačkog savjeta Bosne i Hercegovine (u daljem tekstu VSTS BiH) održanoj dana 12.maja 2020.godine doneseno je Uputstvo za strateško planiranje i izvještavanje u sudovima Bosne i Hercegovine, dok je 20 i 21.04.2021.godine u Banja Luci održana radionica sa temom strateškog planiranja u sudovima u Bosni i Hercegovini, te su stvoreni uslovi za izradu strateških planova pravosudnih institucija.

Kroz proces strateškog planiranja institucija utvrđuje svoje ciljeve, prioritete i strategiju, te definiše mjere za procjenu uspješnosti ostvarivanja tih ciljeva. Sam proces strateškog upravljanja započinje analizom okoline. Proces strateškog upravljanja nastavlja se kroz postavljanje strateškog usmjerenja institucije, formulisanja te implementacije strategija i na kraju kontrole i vrednovanja odabranih strategija. Strateški plan predstavlja integrirani skup strateških i operativnih ciljeva i aktivnosti, koji su potrebni kako bi se u budućnosti ostvario željeni rezultat (često definisan kao „misija“ ili „vizija“ institucije), te pokazuje prioritete koji se trebaju postići u slijedećih nekoliko godina, a koji će voditi prema strateškim prioritetima. Ovaj plan mora imati definisanu viziju, misiju, vrijednosti, politike, strateške ciljeve, te strategije, koji ujedno predstavljaju temeljne elemente strateškog plana. 

Prije donošenja ovog plana izvršena je sveobuhvatna analiza stanja u ovoj pravosudnoj instituciji.

Za donošenje Plana korišteni su kao strateški okvir Ustav Bosne i Hercegovine, Ustav Republike Srpske, Zakon o sudovima Republike Srpske, Zakon o VSTS-u BiH, Pravilnik o unutrašnjem sudskom poslovanju i drugi zakonski i podzakonski akti koji regulišu pojedine oblasti iz nadležnosti suda kao i oblasti rukovođenja sudom.


1) [bookmark: _Toc64459478]Mandat i nadležnost suda sa vizijom i izjavom o misiji

[bookmark: _Hlk71296285]Okružni privredni sud u Prijedoru je osnovan  Zakonom o izmjenama i dopunama Zakona o sudovima Republike Srpske („Službeni glasnik Republike Srpske“ broj 44/15), kao sud sa specijalnom stvarnom nadležnosti, koja nadležnost pokriva područje grada Prijedor, te pet (5) opština (Oštra Luka, Kozarska Dubica, Novi Grad, Kostajnica i Krupa na Uni). 

Sud je počeo sa radom 1.8.2017. godine kada su Odlukom VSTV BiH imenovane sudije Okružnog privrednog suda u Prijedoru, te određeno da isti stupaju na dužnost 01.08.2017. godine. Dakle, radi se o jednom od „najmlađih“ sudova u BiH, koji je osnovan prije nepune četiri godine.

U skladu sa Odlukom VSTV BiH i Pravilnikom o unutrašnjoj organizaciji i sistematizaciji radnih mjesta u Okružnom privrednom sudu u Prijedoru predviđeno je da sudijsku funkciju obavlja četvoro redovnih sudija i jedan dodatni sudija (uključujući u taj broj i predsjednika suda). 

Međutim, u vrijeme donošenja ovog plana u Okružnom privrednom sudu u Prijedoru sudsku funkciju vrši ukupno troje (3) sudija (predsjednik suda i dvoje sudija), budući da od osnivanja suda do sada, zbog nedostatka materijalnih sredstava, nije popunjena sistematizacija a u pogled potrebnog broja sudija.
 
Stvarna nadležnost okružnih privrednih sudova određena je odredbom člana 33. Zakona o sudovima Republike Srpske te, tako, Okružni privredni sud u Prijedoru, kao prvostepeni sud, odlučuje:

a) u parničnim i vanparničnim sporovima koji se odnose na prava i obaveze po osnovu pravnog prometa roba, usluga, vrijednosnih papira, vlasničkih i drugih stvarnih prava na nekretninama, kao i na prava i obaveze proistekle iz vrijednosnih papira, u kojima su stranke u postupku pravna lica ili fizička lica koja u svojstvu preduzetnika i u drugom svojstvu obavljaju privrednu ili drugu registrovanu djelatnost u vidu osnovnog ili dopunskog zanimanja,

b) u sporovima koji nastanu u primjeni Zakona o privrednim društvima, rješavanje sporova nastalih između članova privrednog društva međusobno te između članova društva i privrednog društva, a tiču se položaja članova u privrednom društvu, upravljanja privrednim društvom i vođenja poslova koji proizlaze iz njihovog položaja u društvu, 

c) u sporovima iz autorskog prava, srodnih prava i prava industrijske svojine,

d) u sporovima nastalim povodom djela za koja se tvrdi da predstavljaju nelojalnu konkurenciju ili 	monopolistički sporazum,

e) u postupcima stečaja i likvidacije u skladu sa zakonom, kao i u svim sporovima koji nastanu u toku i povodom sprovođenja postupka stečaja i likvidacije,

f) u poslovima registracije pravnih lica ili samostalnih preduzetnika uređenih Zakonom o upisu poslovnih subjekata u sudski registar,

g) o sprovođenju izvršnog postupka po pravosnažnim izvršnim sudskim odlukama privrednih sudova,

h) o obavljanju i drugih poslova uređenih zakonom.


Misija 
Okružni privredni sud u Prijedoru kroz nepristrasna i nezavisna suđenja u okviru svoje parnične, vanparnične, izvršne, stečajne, likvidacione i drugih nadležnosti koje ima, poštujući dignitet stranaka i njihova prava, osigurava efikasno, zakonito i transparentno ostvarivanje svoje nadležnosti. 


Vizija 
Okružni privredni sud u Prijedoru je nezavisna, stručna i efikasna pravosudna institucija, koja svojim zakonitim i transparentnim radom, doprinosi učvršćivanju vladavine prava, poštovanju prava i sloboda građana, te ostvaruje zaštitu ličnih i imovinskih prava građana i na taj način doprinosi pravnoj sigurnosti građana i razvoju civilnog društva.

[bookmark: _Toc64459479]

2) Sažetak analize strateškog okvira

Strateški okvir za izradu strateškog plana Okružnog privrednog suda u Prijedoru obuhvata sljedeće dokumente:

a) Ustav Bosne i Hercegovine
Dokument koji garantuje i obavezuje na zaštitu međunarodno priznatih ljudskih prava i osnovnih sloboda na najvišem nivou.
b) Ustav Republike Srpske
Dokument koji propisuje postojanje sudske vlasti koju vrše sudovi samostalno i nezavisno od zakonodavne i izvršne vlasti, sudeći na osnovu Ustava i zakona.
c) Zakon o sudovima Republike Srpske („Službeni glasnik RS“, broj 37/12, 44/15 i 100/17) 
Zakonom o sudovima Republike Srpske je osnovan Okružni privredni sud u Prijedoru, te regulisan njegov rad, organizacija i njegova nadležnost, da kao sud sa specijalnom stvarnom nadležnosti odlučuje u prvom stepenu u parničnim i vanparničnim sporovima u kojima su stranke u postupku pravna lica ili fizička lica koja u svojstvu preduzetnika i u drugom svojstvu obavljaju privrednu ili drugu registrovanu djelatnost u vidu osnovnog ili dopunskog zanimanja, i  obavlja i druge poslove uređene zakonom.
d) Evropska konvencija o zaštiti ljudskih prava i osnovnih sloboda, potpisana u Rimu, 4.11.1950. godine, izmjenjena i dopunjena Protokolima
Konvencija koja se direktno primjenjuje u sudovima Republike Srpske i Bosne i Hercegovine na osnovu Ustava BiH. 
e) Zakon o Visokom sudskom i tužilačkom savjetu  Bosne i Hercegovine („Službeni glasnik BiH“, broj 25/04, 93/05,48/07)
Zakonom o VSTS-u BiH je regulisan njegov rad, organizacija, nadležnosti, ovlašćenja, koji kao nezavisan i samostalan organ ima zadatak da osigura nezavisno, nepristrasno i profesionalno pravosuđe.
f) Strategija za reformu sektora pravde u Bosni i Hercegovini (SRSP)
Strategija za reformu sektora pravde u Bosni i Hercegovini je strateški okvir za cjelokupan sektor pravosuđa u BiH, koja predviđa da će svaka institucija revidirati svoje postojeće strateške planove ili izraditi nove koji će biti u skladu sa strateškim okvirom cjelokupnog sektora.
g) Strateški plan Visokog Sudskog i tužilačkog savjeta Bosne i Hercegovine
Ključni dokument prema kojem se usklađuju strateški ciljevi svih pravosudnih institucija u Bosni i Hercegovini.
h) Izvještaj stručnjaka o pitanjima vladavini prava u Bosni i Hercegovini, Brisel 05.12.2019.godine (Priebe izvještaj),
i) Mišljenje Komisije o zahtjevu Bosne i Hercegovine za članstvo u Evropskoj uniji, Brisel, 29.05.2019. godine. 
j) Pravilnik o unutrašnjem sudskom poslovanju („Službeni glasnik Republike Srpske“, broj 9/14)  
Pravilnik o unutrašnjem sudskom poslovanju uređuje organizaciju i način unutrašnjeg poslovanja suda i druga značajna pitanja za poslovanje suda. 



3) [bookmark: _Toc64459480]Sažetak prioriteta za plansku godinu, kao i procjene mogućih problema i rizika u realizaciji  

Rad suda i njegove nadležnosti su definisane Zakonom o sudovima Republike Srpske. Međutim, Okružni privredni sud u Prijedoru će nastojati svojim radom doprinijeti ostvarenju sljedećeg  strateškog cilja:


Strateški cilj 1.
„Povećanje efikasnosti u privrednim sporovima“

Navedeni cilj je predviđen Strateškim planom VSTS-a BiH za period od 2014-2018.godine pod nazivom „Unapređenje efikasnosti sudova“. Sud će kroz svoje aktivnosti nastojati doprinijeti realizaciji postavljenog strateškog cilja, a time i jačanju pravosuđa u cjelini. 

Ostvarenje navedenog strateškog cilja Okružni privredni sud u Prijedoru će nastojati realizovati kroz sljedeće trogodišnje ciljeve:

· Trogodišnji cilj 1. - Smanjenje broja neriješenih privrednih predmeta 

Trogodišnji cilj suda je postavljen uzimajući u obzir sveukupni cilj pravosuđa: efikasnost i skraćenja vremena trajanja postupka. Sud je u prethodnom periodu uočio da je potrebno u narednom periodu posebno raditi na smanjenju zaostataka, odnosno broja neriješenih predmeta na privrednom referatu provođenjem analiza zaduženosti predmetima, nadzorom nad radom sudija, održavanjem kolegijuma suda, edukacijom sudija i tematskim sastancima sa višim sudom radi ujednačavanja pravnih stavova. Na takav način može se doprinijeti  bržem rješavanju privrednih sporova i unapređenju efikasnosti sudova. Potencijalni problemi i rizici koji predstavljaju prepreku za realizaciju cilja su nedovoljan broj sudija koji će biti angažovani u radu kao i neizvjesnost u pogledu mogućnosti rada u uslovima pandemije COVID-19. 

· Trogodišnji cilj 2. – Smanjenje dužine trajanja postupka u privrednim sporovima

Ovaj trogodišnji cilj je takođe postavljen uzimajući u obzir sveukupni cilj pravosuđa, tj. skraćenju vremena trajanja postupka. Sud je uočio da je trajanje postupka u privrednim sporovima iznad optimalnih rokova, pa je zbog toga potrebno u narednom periodu  preduzeti aktivnosti kako bi se trajanje skratilo, odnosno kako bi se obezbijedilo  suđenje u optimalnim (zakonskim) rokovima i pružanje pravne zaštite građanima i pravnim licima u razumnom roku. Potencijalni problemi i rizici koji predstavljaju prepreku za realizaciju cilja su identični kao kod trogodišnjeg cilja 1.



Strateški cilj 2.
„Povećanje kvaliteta rada suda“
Sud će kroz svoje aktivnosti nastojati doprinijeti realizaciji ovog strateškog cilja koji je sastavni dio Strateškog plana VSTS-a BiH pod nazivom “Unapređenje kvaliteta rada pravosuđa BiH“. 

Ostvarenju navedenog strateškog cilja Okružni privredni sud u Prijedoru će nastojati realizovati kroz sljedeće trogodišnje ciljeve: 

· Trogodišnji cilj 1. Ujednačavanje sudske prakse na nivou privrednih sudova    Republike Srpske
Trogodišnji cilj suda je postavljen s obzirom na mandat suda, viziju i misiju, te uočene prioritete kada je u pitanju kvalitet rada suda. Sud je u prethodnom periodu uočio da je potrebno u narednom periodu raditi na kvalitetu rada sudija, budući da se radi o novoprimljenim sudijama, bez dovoljnog prethodnog sudijskog iskustva, što će doprinijeti kvalitetu rada pravosuđa uopšte i jačanju povjerenja javnosti. U vezi s tim potrebno povećati broj sjednica kolegija suda, sa ciljem analiziranja i praćenja sudske prakse i ujednačavanja postupanja u istim i sličnim pravnim situacijama, kao i omogućiti sudijama suda kvalitetnije stručno usavršavanje u okviru CEST-a. Potencijalni problemi i rizici koji predstavljaju prepreku za realizaciju cilja se ogledaju u promjeni pravnih stavova od strane viših pravnih instanci, kao i nedovoljno precizni i nejasni pravni propisi koje sud primjenjuje u svom radu, kao i nedovoljno kvalitetan program edukacije sudija u okviru CEST-a.
  
Strateški cilj 3.
„Unapređenje transparentnosti i dostupnosti informacija o radu suda široj javnosti“ 

Sud će kroz svoje aktivnosti nastojati doprinijeti realizaciji ovog strateškog cilja koji je sastavni dio Strateškog plana VSTS-a BiH pod nazivom “Transparentnost pravosuđa BiH“. 

Ostvarenju navedenog strateškog cilja Okružni privredni sud u Prijedoru će nastojati realizovati kroz sljedeće trogodišnje ciljeve: 

· Trogodišnji cilj 1. Unapređenje komunikacije sa medijima i javnosti 
Trogodišnji cilj je postavljen s obzirom na mandat suda, viziju i misiju, te uočenoj lošoj percepciji javnosti o radu pravosuđa što se prenosi i na rad privrednih sudova. U vezi s tim potrebno je unaprijediti komunikaciju sa štampanim i elektronskim medijima, te redovno ažuriranje web stranice Suda. Potencijalni problemi i rizici koji predstavljaju prepreku za realizaciju cilja je loša percepcija javnosti o radu pravosuđa, te nedovoljan interes medija za pozitivne trendove u pravosuđu. Odluke privrednih sudova se često koriste u političke svrhe ili podizanje tiraža štampanih medija, odnosno povećanja broja posjeta blogovima ili Internet portalima. Pritom se često kao floskule koriste „kriminal i korupcija“ bez ikakvih dokaza o tome i bez sankcionisanja onih koji neosnovano iznose takve tvrdnje.


4) Analiza unutrašnjeg i vanjskog okruženja u kojem radi sud


	SNAGE
	SLABOSTI

	
· Entuzijazam novoprimljenih sudija i ostalih zaposlenih i spremnost za sticanje novih znanja i iskustava,
· Posvećenost radu svih zaposlenih,
· Dobri međuljudski odnosi i saradnja (malen kolektiv),
· Izuzetno dobri prostorno - materijalno - tehnički uslovi rada,
· Dobro uspostavljen sistem interne razmjene informacija, saradnja, 
· Kvalitetna IKT podrška

	
· Nedovoljna popunjenost sistematizovanih radnih mjesta sudija i ostalih zaposlenih,
· Nedovoljno stručno iskustvo novoprimljenih sudija i ostalih zaposlenih,
· Nemogućnost specijalizacije sudija za rad na pojedinim referatima,
· Nepovoljna strukltura predmeta prema starosti inicijalnog akta,


	PRILIKE
	PRIJETNJE

	
· Unapređenje pravne sigurnosti i jednakosti pred zakonom,
· Mogućnost učešća u izmjenama zakonske regulative,
· Mogućnost daljeg razvoja profesionalnog intergiteta suda,
· Interes medija za rad suda,
· Mogućnost pristupa donatorskim sredstvima

	
· Loša percepcija javnosti o stanju u pravosuđu
· Politički i medijski pritisci,
· Nejednakost pravnih stavova sudova viših instanci,
· Rad u uslovima pandemije, 
· Nedovoljna finansijska sredstva,
· Opšta ekonomska i finansijska kriza,    
· Finansijska zavisnost pravosuđa od izvršne vlasti
· Neadekvatna procesna zakonska rješenja u cilju ubrzanja postupka





Osnovnu i pokretačku snagu suda čine ljudski resursi, sudije i ostali zaposlenici, koji su posvećeni poslu,  spremni da ulažu u svoje znanje i stručne sposobnosti, te trajno opredijeljeni savjesnom izvršavanju radnih zadataka. Sistem interne razmjene informacija je postavljen na pravilnim osnovama što omogućava trenutnu reakciju ili ostavlja dovoljno vremena za kvalitetno promišljanje, zavisno šta je od toga primjenljivo.

Dodatnu snagu predstavlja „mali kolektiv“ u kome su razvijeni dobri međuljudski odnosi i saradnja, kao i izuzetno dobri prostorno – materijalno - tehnički uslovi rada svih zaposlenih, koji su se ostvarili prelaskom u novu zgradu Suda ( od 1.1.2021. godine). Takođe, IKT podrška koju ostvarujemo u saradnji sa Okružnim sudom u Prijedoru je kvalitetna i zadvoljava potrebe ovog suda.

Osnovna slabost je nedostatak finansijskih sredstava što je uticalo na to da nisu popunjena sva sistematizovana radna mjesta sudija i ostalih zaposlenih; administrativni radnici se ne šalju na edukacije. Nedovoljno stručno iskustvo sudija i zaposlenih, jer se radi o novoizabranim sudijama i zaposlenicima, sa manje od tri godine sudijskog i radnog iskustva. 

Slabost je i nemogućnost specijalizacije sudija za rad na određenim referatima (zbog malog broja sudija sve sudije rade na četiri - pet referata istovremeno), što ne doprinosi većem  kvalitetu rada sudija. Slabost je i nepovoljna starosna struktura predmeta  (predmeti inicirani prije pet godine i više), koji su osnivanjem Okružnog privrednog suda u Prijedoru proslijeđeni na nadležnost od strane, do tada nadležnog Okružnog privrednog suda u Banja Luci. Takođe, loša ili neadekvatna zakonska rješenja dovode do smanjenja efikasnosti suda.

Prilike koje ovaj Sud vidi u vanjskom okruženju je učešće u procesu izrade izmjena i dopuna zakona, aktivan doprinos u radu i imidžu stručne zajednice, radu stručnih timova, te daljem stručnom razvoju i razvoju ličnog integriteta sudija. Pored toga, ovaj sud ima priliku u vidu izrada dobrih projekata koji bi bili konkurentni za finansiranje od strane međunarodnih institucija, a kroz projekte VSTS-a BiH. Prilike su i u nespornom interesovanju medija za rad suda što se pravilnim reagovanjem može iskoristiti u željenom pravcu za imidž suda.

Prijetnje koje dolaze u vidu vanjskih uticaja su u prvom redu stanje krize na globalnom nivou, političkih izjava koje su nekonzistentne sa principom nezavisnosti sudova od ostalih poluga vlasti. Zakoni su veoma često tako propisani da direktno generišu dugotrajne postupke pred sudovima, ili su nedovoljno jasni ili određene oblasti uopšte ne uređuju. Od suda se često traži obavljanje poslova koji nisu sistematizovani i propisani tako da se isti poslovi stavljaju u obavezu radnicima suda koji obavljaju nesrodne poslove. Veoma često sud ne može raspolagati budžetskim sredstvima iako se sud kreće u okvirima budžeta odobrenog za izvršenje. Nejednakost pravnih stavova sudova viših instanci predstavlja prijetnju za rad ovog suda isto kao i pogrešna percepcija građana o rezultatima rada suda. Sud radi u opšte teškim uslovima koji se ogledaju u velikom broju nezaposlenih, nerazvijenoj privredi i iseljavanju stanovništva u evropske zemlje. Sve navedeno u svojoj ukupnosti dovelo je do materijalne, građanske i životne nesigurnosti ljudi, a samim tim i do nepovjerenja u rad institucija, pa tako i pravosudnih institucija. Na sve navedeno dodajemo i opravdan strah i neizvjesnost građana na svim životnim poljima u uslovima epidemije COVID-19. 
[bookmark: _Toc29479785][bookmark: _Toc39666947][bookmark: _Toc64459481]


B. Pregled strateških ciljeva suda


	Naziv strateškog cilja 1.
	Izvor
(veza sa ciljevima iz strateškog okvira)
	Program u DOB-u
(Upisati broj i naziv programa)
	Partneri 


	Povećanje efikasnosti u privrednim sporovima
	Strateški plan VSTS-a
Cilj: Unapređenje efikasnosti sudova
	
	VSTS BiH

	Pokazatelji za krajnje rezultate
	Očekivani rezultati po godinama

	
	2022
	2023
	2024

	Broj neriješenih predmeta na kraju godine
 
	567
	467
	367

	Smanjiti dužinu trajanja postupka u privrednim sporovima (u danima)
	240
	220
	200




	Naziv strateškog cilja 2.
	Izvor
(veza sa ciljevima iz strateškog okvira)
	Program u DOB-u
(Upisati broj i naziv programa)
	Partneri 


	Povećanje kvaliteta rada  suda
	Strateški plan VSTS-a
Cilj: Unapređenje kvaliteta rada pravosuđa u BiH
	
	Viši privredni sud RS
CEST RS

	Pokazatelji za krajnje rezultate
	Očekivani rezultati po godinama

	
	2022
	2023
	2024

	Kvalitet rada suda  u procentima povećati za 2%
	90%
	92%
	94%




	[bookmark: _Hlk71544277][bookmark: _Toc29479786][bookmark: _Toc39666948][bookmark: _Toc64459482]Naziv strateškog cilja 3.
	Izvor
(veza sa ciljevima iz strateškog okvira)
	Program u DOB-u
(Upisati broj i naziv programa)
	Partneri 


	Unapređenje transparentnosti i dostupnosti informacija o radu suda široj javnosti
	Strateški plan VSTS-a
Cilj: Transparentnost pravosuđa u BiH
	
	VSTS BiH
IKT odjel

	Pokazatelji za krajnje rezultate
	Očekivani rezultati po godinama

	
	2022
	2023
	2024

	Broj objava na web stranici suda povećati za 30%
	7
	9
	11





C. Trogodišnji ciljevi i aktivnosti po strateškim ciljevima


	[bookmark: _Hlk71892574]Strateški cilj 1
	Povećanje efikasnosti u privrednim sporovima

	Trogodišnji cilj 1.1.
	Smanjenje broja neriješenih privrednih predmeta

	Pokazatelji za izlazne rezultate
	Očekivani rezultati po godinama

	
	2022 (n)
	2023 (n+1)
	2024 (n+2)

	Broj neriješenih predmeta na kraju godine
	567
	467
	367

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	1.1.1.
	Analiza zaduženosti sudija sa predmetima
	I-IV
	Predsjednik suda 

	1.1.2.
	Nadzor nad radom sudija i praćenje realizacije plana predmeta
	I-IV
	Predsjednik suda

	
	Angažovati pripravnike kao pomoć sudiji
	I-IV
	Predsjednik suda




	Strateški cilj 1
	Povećanje efikasnosti u privrednim sporovima

	Trogodišnji cilj 1.2.
	Smanjenje dužine trajanja postupka u privrednim sporovima

	Pokazatelji za izlazne rezultate
	Očekivani rezultati po godinama

	
	2022 (n)
	2023 (n+1)
	2024 (n+2)

	Smanjiti prosječnu dužinu trajanja predmeta u privrednim sporovima (u danima)
	240
	220
	200

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	1.2.1
	Analiza zaduženosti sudija sa predmetima
	I-IV
	Predsjednik suda

	1.2.2 
	Nadzor nad radom sudija i praćenje dužine trajanja postupka u privrednim sporovima
	I-IV
	Predsjednik suda

	1.2.3.
	Angažovati pripravnike kao pomoć sudiji 
	I-IV
	Predsjednik suda




	[bookmark: _Hlk71544632]Strateški cilj 2
	Povećanje kvaliteta rada  suda

	Trogodišnji cilj 2.1.
	Ujednačavanje sudske prakse na nivou privrednih sudova Republike Srpske

	Pokazatelji za izlazne rezultate
	Očekivani rezultati po godinama

	
	2022 (n)
	2023 (n+1)
	2024 (n+2)

	Kvalitet odluka na nivou suda povećati na godišnjem nivou za 2%
	90%
	92%
	94%

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	2.1.1.
	Održavanje redovnih sjednica kolegija radi analize odluka viših sudova i ujednačavanja sudske prakse 
	I-IV
	Predsjednik suda

	2.1.2
	Održavanje kvartalnih sastanaka sa predsjednikom višeg suda radi ujednačavanja sudske prakse na nivou privrednih sudova RS
	I-IV
	Predsjednik suda

	2.1.3
	Redovno prisustvo sudija edukacijama CEST-a  iz privredne oblasti
	I-IV
	Sudije suda

	2.1.4.
	Redovno praćenje sudske prakse
	I-IV 
	Sekretar suda
Sudije suda




	Strateški cilj 3
	Unapređenje transparentnosti i dostupnosti informacija o radu suda široj javnosti

	Trogodišnji cilj 3.1.
	Unapređenje komunikacije sa medijima i javnosti

	Pokazatelji za izlazne rezultate
	Očekivani rezultati po godinama

	
	2022 (n)
	2023 (n+1)
	2024 (n+2)

	Broj objava na web stranici suda povećati za 30%
	7
	9
	11

	Redni broj
	Naziv aktivnosti za 2022. godinu
	Rok izvršenja 
(po kvartalima u 2022. godini)
	Nosilac (najmanji organizacioni dio)

	3.1.1
	Redovno ažuriranje web stranice suda

	I-IV
	Sekretar suda

	3.1.2
	Ostvariti saradnju sa štampanim i elektronskim medijima
 
	I-IV
	Sekretar suda



D. Godišnji plan rješavanja sudskih predmeta
Plan rješavanja predmeta u Okružnom privrednom sudu u Prijedoru za 2022. godinu je izrađen i dostavljen VSTS-u BiH, shodno odredbama Uputstva.         

Predsjednik suda 
Dijana Mazalić Nović
Broj:067-0-Su-22-000-115

